Amed de bi girdîya 4.2 de erdlerz virazîya. Ame zanayene ke merkezê erdlerzî qezaya Licê ya.
Goreyê Wezîrîya Îdareyê Rewşa Lezebezîye û Afete (AFAD) erdlerz 6.41 kîlometre xorîyîye de virazîyayo. Erdlerz bajar û qezayanê derûdorî de ame hîskerdene. Nê erdlerzî ra 10 deqeyî dima ra Farqîn de 7 kilometre xorîyeye de erdlerzêko bîn ame meydan. Enstîtuya Cigêrayîşê Erdlerzî û Rasatxaneyê Kandîllî yê Unîversîteya Bogazîçî da zanayene erdlerzo ke  şîdetê 4 de ame meydan merkezê ci Dolapdere yo. Zereyê roje de merkezê ci Pasûr bi girdîya 3.4 de erdlerzêk amebi meydan.
